ஆர்தர் பிலிப்
{{Infobox Military Person
 |name= ஆர்தர் பிலிப்&lt;br&gt;Arthur Phillip
 |lived= [[அக்டோபர் 11]], [[1738]] &amp;ndash; [[ஆகஸ்ட் 31]], [[1814]]
 |placeofbirth={{flagicon|England}} [[லண்டன்]], [[இங்கிலாந்து]]
 |placeofdeath={{flagicon|England}} [[பாத்]], [[இங்கிலாந்து]]
 |image= [[Image:Arthur Phillip - Project Gutenberg eText 12992.jpg|200px]]
 |caption=
 |nickname=
 |allegiance= {{flagicon|United Kingdom|1606}} [[பெரிய பிரித்தானியா]] 
 |serviceyears= 
 |rank= [[அட்மிரல்]]
 |branch= றோயல் கடற்படை
 |commands=
 |unit=
 |battles= [[ஏழாண்டுப் போர்]]
 |awards=
 |laterwork=[[நியூ சவுத் வேல்ஸ்]] ஆளுநர்
 }}
 
 '''ஆர்தர் பிலிப்''' (''Arthur Phillip'', [[அக்டோபர் 11]], [[1738]] &amp;ndash; [[ஆகஸ்ட் 31]], [[1814]]) [[பிரித்தானியா|பிரித்தானிய]] [[றோயல் கடற்படை]] [[அட்மிரல்|அட்மிரலும்]] காலனித்துவ நிர்வாகியுமாவார். பிலிப் [[ஆஸ்திரேலியா]] கண்டத்தின் முதலாவது [[ஐரோப்பா|ஐரோப்பிய]]க் குடியேற்ற நாடான [[நியூ சவுத் வேல்ஸ்|நியூ சவுத் வேல்சின்]] ஆளுநராக,&lt;ref&gt;'''Phillip of Australia''',Barnard Eldershaw, M. Angus and Robertson 1938&lt;/ref&gt; இருந்தவர். இவரே [[சிட்னி]] நகரை அமைத்தவர் ஆவார்.
 
 ==ஆரம்ப வாழ்க்கை==
 ஆர்தர் பிலிப் தனது 15வது அகவையில் [[பிரித்தானியா]]வின் றோயல் கடற்படையில் சேர்ந்தார். [[1756]] இல் [[மத்தியதரைக் கடல்|மத்தியதரை]]ப் பகுதியில் மினோர்க்கா என்ற இடத்தில் இடம்பெற்ற [[ஏழாண்டுப் போர்|போரில்]] பங்குபற்றினார். [[1762]] [[லெப்டினண்ட்]] ஆக பதவிஉயர்வு பெற்றார். [[1763]] இல் போர் முடிவடைந்ததும் இவர் திருமணம் புரிந்து கொண்டு [[ஹாம்ப்ஷயர்|ஹாம்ப்ஷ்யரில்]] [[விவசாயம்|விவசாயத்]] தொழிலில் ஈடுபடலானார்.
 
 [[1774]] இல் பிலிப் [[போர்த்துக்கல்]] கடற்படைக் [[கப்டன்|கப்டனாகச்]] சேர்ந்து [[ஸ்பெயின்|ஸ்பெயினு]]க்கெதிரான போரில் பங்கு பற்றினார். போர்த்துக்கலுடன் பணியில் இருக்கும் போது இவர் போர்த்துக்கல் கைதிகளை [[பிரேசில்]] நாட்டுக்கு கொண்டு சென்று குடியேற்றும் பணியில் வெற்றிகரமாக ஈடுபட்டார். இதன் காரணமாகவோ என்னவோ பிலிப் [[சிட்னி]]க்கான பயணத்தை மேற்கொள்ளவென [[பிரித்தானியா|பிரித்தானிய]] அரசினால் அழைக்கப்பட்டார். [[1778]] இல் [[இங்கிலாந்து]] மீண்டும் போரில் ஈடுபட்டது. இதனால் பிலிப் மீண்டும் போர்ச் சேவைக்கு அழைக்கப்பட்டு [[1781]] இல் ''இயூரோப்'' என்ற கப்பலுக்கு கப்டனானார்.
 
 ==நியூ சவுத் வேல்ஸ் ஆளுநர்==
 அக்டோபர் [[1786]] இல், பிலிப் HMS சிரியஸ் என்ற கடற்படைக் கப்பலுக்கு காப்டனாகவும் [[ஆஸ்திரேலியா]]வின் கிழக்குக் கரையில் புதிதாக கைதிகளுக்காக அமைக்கப்படவிருந்த [[நியூ சவுத் வேல்ஸ்]] என்ற காலனி நாட்டுக்கு ஆளுநராக நியமிக்கப்பட்டார்.
 
 இவர் கொண்டு சென்ற 772 கைதிகளைக் முதல் தொகுதி [[மே 13]], [[1787]] இல் இங்கிலாந்தை விட்டுப் புறப்பட்டது. இவர்களில் கடற்பயணத்தின் போது உயிர் தப்பியவர்கள் 732 பேர் மட்டுமே. இந்த 732 பேரும் படிப்பறிவோ அல்லது வேலைத்திறனோ அற்றவர்கள். சேரிகளில் சில சில்லறை திருட்டுகளுக்காக கைது செய்யப்பட்டவர்கள். பிலிப்புடன் புதிய காலனியை நிர்வகிப்பதற்காக சிலரும் சென்றிருந்தனர்.
 
 பிலிப்பின் கப்பல் [[பொட்டனி பே]] என்ற இடத்தை&lt;ref&gt;[http://www.gutenberg.org/etext/15100 The Voyage of Governor Phillip to Botany Bay] With an Account of the Establishment of the Colonies of [[Port Jackson]] and [[Norfolk Island]] ([[1789]]) - from [[Project Gutenberg]]
 &lt;/ref&gt; [[ஜனவரி 18]], [[1788]] இல் அடைந்தது. இந்த இடம் குடியேற்றத் திட்டத்திற்கு உகந்ததாக இல்லாத காரணத்தினால் அவர்கள் மேலும் நகர்ந்து [[சிட்னி|போர்ட் ஜாக்சன்]] என்ற இடத்தை [[ஜனவரி 26]], [[1788]] இல் அடைந்தனர். சிட்னி பிரபுவின் நினைவாக இதற்கு அவர் [[சிட்னி]] எனப் பெயர் சூட்டினார்.
 
 [[சிட்னி துறைமுகம்|சிட்னி துறைமுகத்தை]]ச் சுற்றியிருந்த பகுதிகளில் [[ஈயோரா பழங்குடிகள்]] வாழ்ந்து வந்தனர். இவர்கள் நல்ல விதமாக நடத்தப்பட வேண்டும் என்பதில் பிலிப் உதறுதியாக இருந்தார். பழங்குடிகள் எவரைனும் கொல்லப்பட்டால் மரணதண்டனைக்கு உள்ளானார்கள். பிலிப் [[பெனலோங்]] என்ற பழங்குடிமகன் இர்ர்வராருடன் நட்புக் கொண்டு தான் [[இங்கிலாந்து]] திரும்பும் போது அவரையும் அழைத்துச் சென்றார்.
 
 ==குடியேற்ற நாடு அமைப்பு==
 [[1790]] ஆம் ஆண்டளவில் நிலைமை கட்டுப்பாட்டுக்குள் கொண்டு வரப்பட்டது. மொத்தம் 2,000 பேர் வரையிலானவர்களுக்கு வீடுகள் அமைக்கப்பட்டன. உணவுப் பொருட்கள் பயிரிடப்பட்டன. ஜூன் [[1790]] இல் இன்னும் பல நூற்றுக் கணக்கானோர் இங்கிலாந்தில் இருந்து வந்து சேர்ந்தனர்.
 
 ==நாடு திரும்பல்==
 [[1792]]இல் பிலிப்பின் உடல் நிலை திருப்திகரமாக இல்லாமையினால் அவர் இங்கிலாந்து திரும்புவதற்கு அனுமதிக்கப்பட்டார். [[டிசம்பர் 11]], [[1792]]இல் பெனெலோங் என்ற அவரது பழங்குடி நண்பரையும் அழைத்துக் கொண்டு கப்பலேறினார். அவர் நியூ சவுத் வேல்சை விட்டுக் கிளம்பும் போது அங்கிருந்த [[மக்கள் தொகை]] 4,221 ஆகும். இவர்களில் 3,099 பேர் கைதிகள். பிலிப் மே [[1793]] இல் [[லண்டன்]] வந்து சேர்ந்ததும் தனது சேவையிலிருந்து இளைப்பாறினார்.
 
 ==பிற்கால வாழ்க்கை==
 பிலிப்பின் மனைவி, மார்கரெட், [[1792]] இல் இறக்கவே [[1794]] இல் இசபெல்லா என்பவரை மறுமணம் புரிந்தார். பிலிப்பின் உடல்நிலை சிறிது தேறவே, மீண்டும் [[1796]] இல் கப்பல் பணியில் சேர்ந்து [[பிரான்ஸ்]] நாட்டுடனான போரில் பங்கு பற்றினார். [[1805]] இல் தனது 67 வது அகவையில் கடற்படையில் இருந்து [[அட்மிரல்|அட்மிரலாக]] விலகினார். [[1814]] இல் [[இங்கிலாந்து|இங்கிலாந்தின்]] [[பாத்]] என்ற இடத்தில் காலமானார்.
 
 ==மேற்கோள்கள்==
 {{Reflist}}
  
 ==வெளி இணைப்புகள்==
 * [http://www.adb.online.anu.edu.au/biogs/A020292b.htm ஆர்தர் பிலிப் வரலாறு] - {{ஆ}}
 * [http://australiaexplorers.com/arthurphillip.html Australian Explorers] {{Webarchive|url=https://web.archive.org/web/20080129093445/http://australiaexplorers.com/arthurphillip.html |date=2008-01-29 }} - {{ஆ}}
 
 [[பகுப்பு:ஆத்திரேலிய ஆளுநர்கள்]]
 [[பகுப்பு:நியூ சவுத் வேல்ஸ்]]
 [[பகுப்பு:1738 பிறப்புகள்]]